laion/Wikipedia-Exotic huggingface dataset:
הר וושינגטון

הר וושינגטון (באנגלית: Mount Washington; נקרא במספר שפות ילידיות אמריקאיות אגיאוקוצ'וק Agiocochook) הוא הר במדינת ניו המפשייר. פסגתו, בגובה 1,916 מטרים, היא הפסגה הבולטת ביותר ביחס לסביבתה ממזרח לנהר המיסיסיפי וזהו ההר הגבוה ביותר באזור ניו אינגלנד. ההר הוא שיאו של "הרכס הנשיאותי", רכס הרים הממוקם באזור ההרים הלבנים, שהבולטות בפסגותיו נקראות על שם נשיאי ארצות הברית. הר וושינגטון ידוע במזג האוויר הבלתי צפוי שבו, בעיקר בשל רוחות מהירות המופיעות בפתאומיות. בפסגת ההר תועדה ב-12 באפריל 1934 מהירות הרוח הגבוהה ביותר על פני השטח של כדור הארץ עד אז - 372 קמ"ש. שיא זה החזיק במשך למעלה משישים שנים, עד 1996. על צלע ההר ממערב מטפסת מסילת רכבת הררית (Mount Washington Cog Railway) ועל צלעו המזרחית נמתח כביש הפסגה (Mount Washington Auto Road) הידוע בכך שעל פגוש מכוניות שהעפילו בו מודבק סטיקר שעליו נרשם "THIS CAR CLIMBED MT. WASHINGTON" ("מכונית זו טיפסה על הר וושינגטון"). שטח ההר כלול במסגרת היער הלאומי של ההרים הלבנים (White Mountain National Forest) והשטח סביבו נכלל במסגרת הפארק הלאומי הר וושינגטון (Mount Washington State Park). פסגת ההר היא הנקודה הגבוהה ביותר אליה מגיע שביל האפלצ'ים. ילידי האזור כינו את ההר אגיאוקוצ'וק ("מקומה של הרוח הגדולה"). האירופאי הראשון שהזכיר את ההר היה ג'ובאני דה וראצאנו שצפה בו מן האוקיינוס האטלנטי בשנת 1524. מאה שנה לאחר מכן טען דרבי פילד (Darby Field) שטיפס עד פסגת ההר, במטרה לקרוא תיגר על אמונת הילידים המקומיים שהמקום מקודש לרוחות. בהמשך תר פילד את אדמות מיין ומסצ'וסטס. בקיץ שנת 1784 יצאה אל ההר משלחת בוטאנית-גאולוגית בראשותם ובהנהגתם של מנשה קטלר וג'רמי בלקנפ (Jeremy Belknap), במסגרת סקר מחקרי של ניו-אינגלנד. השניים קראו את ההר על שמו של ג'ורג' וושינגטון, שהיה אז גנרל. ב-1832 רכש אדם בשם ג'ייקוב סרג'נט את שטח ההר והקים במקום חווה בשם Sargent's Purchase. המקום מוכר עד היום כיישוב ודרה בו אוכלוסייה קבועה של אנשים ספורים (שלושה, נכון ל-2016). עד 1917 הופץ בין מתיישבי ותיירי הפסגה עיתון בשם Among the Clouds ("בין העננים"). בשנת 1852 הוקם על הפסגה מבנה אבן שנועד לשמש כבית מלון. שנה לאחר מכן הוקם בית מלון נוסף בשם Tip-Top House, מעט מדרום לפסגה. הבניין, שכלל 90 חדרים והיה עשוי עץ, נשרף ב-1908, הוא נבנה שנית מגרניט וננטש כליל ב-1968, בשרידיו נמצאים כיום מרכז מבקרים, בית קפה ומזנון. ב-1866 נסללה לפסגה מסילת רכבת הררית. ב-1932 הוקמה על הפסגה תחנה מטאורולוגית בשם Mount Washington Observatory. התחנה מקיימת פעילות מחקר והוראה, סיורים בהר והסברה בנושאי אקלים. ב-1937 התקין אדווין ארמסטרונג בראש ההר אנטנה ותחנת ממסר לשידורי FM, הראשונה מסוגה בעולם. בפברואר 2023 תועדה על פסגת ההר טמפרטורה של מינוס 42 מעלות צלזיוס שזה מעלה אחת בלבד מתחת לשיא של 1934 (אז תועד מינוס 43), אלא שבשילוב הרוחות העזות, הקור בפועל מגיע למינוס 65. מדיה וקבצים בנושא הר וושינגטון בוויקישיתוף ״ההר הוליד חייזר״ - פרק על הר וושינגטון והמשלחת הראשונה אליו בהסכת ״עושים מינהר״ אתר האינטרנט של התחנה המטאורולוגית אתר רכבת ההר אתר כביש ההר אתר הפארק הלאומי הר וושינגטון דף ריכוז נתונים מידע לגבי מזג האוויר על ההר "הרוח הכי מהירה בעולם", דף בעברית על הר וושינגטון הר וושינגטון, באתר אנציקלופדיה בריטניקה (באנגלית) This Vast Book of Nature: Writing the Landscape of New Hampshire's White Mountains, 1784-1911 by Pavel Cenkl, chapter one Sargents Purchase NH Demographic Data and Boundary Map מידע על העיתון, ספריית הקונגרס אתר האינטרנט של התחנה [1], טוויטר
דמיטרי ריאבישב

דמיטרי איוואנוביץ' ריאבישב (ברוסית: Дми́трий Ива́нович Ря́бышев; 23 בפברואר 1894 - 18 בנובמבר 1985) היה מפקד בכיר בצבא האדום אשר פיקד על כוחות במהלך מלחמת העולם השנייה. ריאבישב נולד ב-23 בפברואר 1894 בכפר קולוטובקה (כיום במחוז רוסטוב) למשפחה ממוצא קוזאקי. ב-1915 הוא התגייס לצבא האימפריה הרוסית והוצב בחיל הפרשים הקוזאקי. הוא לחם במלחמת העולם הראשונה בחזית המזרחית, וב-1917 הצטרף למפלגה הבולשביקית. ב-1918 הוא הצטרף לצבא האדום, ובמהלך מלחמת האזרחים ברוסיה שימש כמפקד מחלקה ומאוחר יותר כמפקד בריגדת הפרשים ה-42. בין 11 ל-25 באוגוסט 1920 הוא אף פיקד על דיוויזיית הפרשים ה-16 כחלק מארמיית הפרשים הראשונה. ב-1922 מונה למפקד כוחות הפרשים במחוז הצבאי צפון הקווקז, וב-1923 סיים את האקדמיה הצבאית פרונזה. ב-1930 מונה למפקד בריגדת הפרשים השמינית, וב-1936 מונה למפקד דיוויזיית הפרשים ה-13. בספטמבר 1937 הוא מונה למפקד קורפוס הפרשים הראשון, אשר ב-1939 הפך לקורפוס הפרשים הרביעי. ב-4 ביוני 1940 הוא הועלה לדרגת גנרל לייטננט ומונה למפקד הקורפוס הממוכן השמיני. ערך מורחב – מלחמת העולם השנייה עם תחילת המתקפה הגרמנית ביוני 1941, הועבר הקורפוס של ריאבישב מהעתודה אל הארמייה השישית. הוא השתתף בקרבות על לוצק, דובנו וברודי. ב-22 ביולי הוקמה הארמייה ה-38 וריאבישב מונה למפקדה. ב-30 באוגוסט מונה ריאבישב למפקד החזית הדרומית. כאשר קיבל ריאבישב את הפיקוד על החזית, היא כבר הייתה במצב של נסיגה כשהיא נרדפת על ידי קבוצת ארמיות דרום. ב-5 באוקטובר ארמיית הפאנצר הראשונה הגיע לחופי ים אזוב וכיתרה את הארמייה ה-18 הסובייטית. כ-100 אלף חיילים נפלו לשבי. בשל כך, הודח ריאבישב מתפקידו (אשר הועבר ליעקב צ'רביצ'נקו), ומונה למפקד הארמייה ה-57. הארמייה נכללה במסגרת החזית הדרומית, והשתתפה במתקפה הסובייטית באזור דונבאס במסגרתה הצליח הצבא האדום להשתלט על בליטה בקו החזית הגרמני באזור בארבנקובו. בפברואר 1942 חלה ריאבישב בטיפוס הבטן ואושפז. לאחר החלמתו ב-5 במרץ מונה למפקד הארמייה ה-28. במאי של אותה שנה הוא לחם עם הארמייה בקרב חרקוב השני במסגרת החזית הדרום מערבית, והואשם במנהיגות גרועה. בשל כך, ב-4 ביולי הועבר מתפקידו. רק במרץ 1943 מונה ריאבישב למפקד ארמיית המילואים השלישית אשר הוצבה באזור קלוגה. במאי של אותה שנה הוא מונה לסגן מפקד ארמיית המשמר השלישית. הוא לחם עם הארמייה במהלך המתקפה הסופית לשחרור הדונבאס, ועל חלקו בה עוטר בעיטור קוטוזוב מדרגה שנייה. ב-28 בינואר 1944, לבקשתו, הוא הועבר לפקד על קורפוס המשמר ה-34 והשתתף עמו בשחרור ניקופול בפברואר של אותה שנה. בין 18 בפברואר ל-29 במרץ הוא שימש כמפקד זמני של ארמיית המשמר השלישית. ב-12 באפריל הוא מונה למפקד קורפוס המשמר השלישי אשר הוצב בעתודה כחלק מארמיית ההלם החמישית. ביוני מונה לנציג הסטאבקה בארמיות ה-65 וה-47, והשתתף בשחרור העיר בוברויסק. ב-18 ביולי מונה למפקד הקורפוס ה-114, והשתתף עמו במבצע לובלין-ברסט. על חלקו במהלך המבצע עוטר בעיטור בוגדן חמלניצקי מדרגה ראשונה. לאחר מכן השתתף עם הקורפוס במבצע פרוסיה המזרחית, מבצע פומרניה המזרחית והקרב על ברלין. במאי 1945 נפגשו אנשיו עם חיילי הצבא הבריטי על קו ויסמר-ויטנברג. ב-1946 מונה ריאבישב לסגן מפקד המחוז הצבאי המזרח סיבירי. הוא פרש מהצבא ב-1950, וכתב מאמרים שפורסמו במגזינים צבאיים. הוא נפטר ברוסטוב על הדון ב-18 בנובמבר 1985 בגיל 91. מדיה וקבצים בנושא דמיטרי ריאבישב בוויקישיתוף דמיטרי ריאבישב באתר הגנרלים של מלחמת העולם השנייה (באנגלית)
סי היימן ולהקה מקומית

סי היימן ולהקה מקומית הוא אלבום הבכורה של הזמרת סי היימן, שיצא בקיץ 1987. בשנת 1987 הקליטה היימן את האלבום הראשון שלה בהפקה מוזיקלית של משה לוי, עיבודים של לוי עם להקה מקומית ובהפקה אמנותית של סי היימן עצמה. הטקסטים שבאלבום שילבו בין נושאים חברתיים, פוליטיים ונשיים, וכולם נכתבו והולחנו בידיה (מלבד "לא עובדת בשביל אף אחד", שהוא מעין שיר מחאה פמיניסטי, שכתב אותו דווקא גבר, רן עפרון). משה לוי בתור מעבד מוזיקלי "הרגיע" את היימן, מיתן את שירתה הצעקנית מבלי להמעיט את כוחה כזמרת ויוצרת מקורית. השילוב בינה לבין להקה מקומית יצר צליל רוק חזק, מינימליסטי ופשוט, שילוב של שנות ה-60 עם "גל חדש" של שנות ה-80. בנוסף לשירה ניגנה היימן בפסנתר (ב-"רק מתוך שינה"), יחד איתה ניגן באקורדיון, אביה, נחום היימן. שני השירים הבולטים באלבום היו: "לא עובדת בשביל אף אחד" שהגיע למקום ה-23 בשנת תשמ"ח (1988) ו"גיבור גדול", שהתברג במקום ה-14 באותה שנה. סי היימן כתבה את השיר "גיבור גדול" בעקבות מבזק חדשות ששמעה בגלי צה"ל על הקושי בלוחמה בתנאי גשם ויתר השיר הושפע מאהבה נכזבת שחוותה היימן לטייס. כל השירים נכתבו והולחנו על ידי סי היימן (מלבד "לא עובדת בשביל אף אחד" - רן עפרון).  בתקליט: שירים: 1–6 - צד א', שירים: 7–12 - צד ב'. הפקה מוזיקלית: משה לוי. עיבודים: משה לוי ולהקה מקומית. הפקה אומנותית: סי היימן. משה לוי: סולו גיטרה חשמלית, אורגן האמונד, קולות. נחום היימן (נחצ'ה): אקורדיאון. ז'אן פול זימבריס: כלי הקשה. רמי קלינשטיין: פסנתר. איתמר נוימן: מפוחית. טימורה: קולות. להקה מקומית: קובי אייזנמן: גיטרה חשמלית, קולות. רן עפרון: קלידים, אורגן האמונד וקולות. ז'אן ז'אק גולדברג: תופים וקולות. צוף פילוסוף: גיטרה בס וקולות. סי היימן: שירה, קולות. הוקלט באולפני "טריטון" על ידי יעקב מורנו ושחר צרפתי (1987). עוזר טכנאי: עודד פרח. בישול: יעקב מורנו. חיתוך: אולפני EMI, לונדון (1987). עיצוב עטיפה: מושון בן-נון. צילום (והפקת צילום): מיכל היימן. רכזת הפקה: אריאלה וילנסקי. מזכירת הפקה: רות שלכטמן. מפיק אחראי: זאב אולמן. האלבום סי היימן ולהקה מקומית באתר Discogs גיבור גדול: לייב בבית אבי חי #2, כאן - תאגיד השידור הישראלי
אופוזיציה (אוסטרליה)

בשיטה הפרלמנטרית של אוסטרליה, האופוזיציה או האופוזיציה הרשמית (שמה המקובל של האופוזיציה באוסטרליה) היא בדרך כלל ההגדרה הרשמית של המפלגה השנייה בגודלה בפרלמנט האוסטרלי או של קואליציה של מפלגות בבית הנבחרים האוסטרלי שאינן חברות בממשלה בעוד מנהיגן של מפלגות אלו נקרא "מנהיג האופוזיציה". האופוזיציה מתפקדת כאופוזיציה של אוסטרליה בדומה למדינות בהן נהוגה שיטת הממשל של וסטמינסטר, שיטת ממשל בה המערכת המשפטית פועלת באופן עצמאי מהסמכות המבצעת ומהסמכות התחיקתית. שיטת ממשל זו נהוגה במדינות אשר היו חלק מהאימפריה הבריטית. האופוזיציה האוסטרלית נתפסת כממשלה החלופית לממשלה הקיימת וכן המתנגדת העיקרית של הממשל הנוכחי בפרלמנט האוסטרלי ובבחירות כלליות. על פי החוקה האוסטרלית, מנהיג האופוזיציה בפרלמנט הפדרלי האוסטרלי חבר בבית הנבחרים, אוֹתוֹ כַּנַּ"ל לגבי סגנו, אם כי מנהיגיה של הממשלה והאופוזיציה עשויים להיות חברים בסנאט האוסטרלי. האופוזיציה מתוארת לעיתים כ"אופוזיציה הנאמנה של הוד מעלתה" כדי להראות שאף על פי שהחברה עשויה להתנגד לממשלה המכהנת, היא נשארת נאמנה לכתר הבריטי, וכך גם לאוסטרליה. מפלגת האופוזיציה הרשמית של אוסטרליה הנוכחית (2022) היא המפלגה הליברלית של אוסטרליה, בראשותו של פיטר דוטון (אנ'). פוליטיקה של אוסטרליה Altar egos clash over Wills and Babykins, באתר The Australian
אולכסנדר קוצ'ר

אולכסנדר מיקולאיוביץ' קוצ'ר (באוקראינית: Олекса́ндр Микола́йович Ку́чер; נולד ב-22 באוקטובר 1982 בקייב) הוא כדורגלן עבר אוקראיני ששיחק בעמדות המגן בקבוצת בליגת העל האוקראינית ובנבחרת אוקראינה. לאחר פרישה ממשחק פעיל עבר לאימון. קוצ'ר החל את קריירת הכדורגל שלו במועדון הכדורגל דינמו קייב. הוא גדל במחלקת הנוער שלה. בשנת 2000 עבר לקבוצה הבוגרת של ארסנל חרקוב. לאחר שתי עונות בארסנל עבר למטאלורג דונצק. באופן רשמי היה שחקן של מטאלורג במשך 3 שנים, אך בפועל הושאל בתקופה זו לשתי קבוצות: בננטס ירוואן הארמנית ולחרקוב האוקראינית. בשנת 2005 נמכר כרטיס השחקן שלו לקבוצת מטאליסט חרקוב. בתום עונה מוצלחת במדי מטאליסט, הציעה הנהלת קבוצת הצמרת האוקראינית שחטאר דונצק לקוצ'ר לעבור לשורותיה. מאז הוא שחקן קבוע בהרכב הקבוצה. בעונת 2008/2009 פתח בהרכב קבוצתו בניצחון 2-1 על ורדר ברמן בגמר גביע אופ"א. ביוני 2017 תם חוזה של קוצ'ר עם שחטאר. שני הצדדים החליטו לא לחדש את ההסכם. קוצ'ר עזב את שחטאר ועבר לקבוצת קייסריספור מהליגה הטורקית. בשנת 2019 חזר לאוקראינה והצטרף לצוות השחקנים של קבוצת קרפטי לבוב. בתחילת 2020 עבר לקבוצת מטאל חרקוב. בקיץ 2020 הודיע על פרישה ממשחק פעיל. בנבחרת הלאומית של אוקראינה משחק קוצ'ר מאז אוגוסט 2006. משחקו הראשון במדי הנבחרת היה משחק ידידות מול אזרבייג'ן. היה בסגל נבחרת אוקראינה ליורו 2012 וליורו 2016. בשני הטורנירים שותף בכל משחקי הנבחרת. גביע אופ"א: 2008/2009 אליפות אוקראינה : 2007/2008, 2009/2010, 2010/2011, 2011/2012, 2012/2013, 2013/2014, 2016/2017 הגביע האוקראיני: 2007/2008, 2010/2011, 2011/2012, 2012/2013, 2015/2016, 2016/2017 . אולכסנדר קוצ'ר, באתר Transfermarkt אולכסנדר קוצ'ר, באתר Soccerway אולכסנדר קוצ'ר, באתר WorldFootball.net אולכסנדר קוצ'ר, באתר National Football Teams אולכסנדר קוצ'ר, באתר FootballDatabase.eu פרופיל המאמן, באתר Transfermarkt
דורון שנקר

דורון שנקר (נולד ב-25 ביולי 1954) הוא מוזיקאי ישראלי העוסק בתחומי הזמר העברי למעלה מ-40 שנה כמנצח, מלחין, מעבד, פסנתרן ומפיק מוזיקלי. דורון שנקר נולד בחיפה וגדל בקריית שמונה. למד בתיכון המקומי ע"ש דנציגר ומאוחר יותר למד קולנוע וטלוויזיה באוניברסיטת תל אביב אבל עיקר עיסוקו הוא כמנצח, מעבד ופסנתרן בתחום המקהלות וחבורות הזמר בישראל. מנצח על מקהלות וחבורות זמר משנת 1988. יוזם ומייסד עמותת מיל"ה - המרכז הישראלי למקהלות וחבורות זמר. יו"ר ומנכ"ל מיל"ה בשנים 1999–2012. בוגר התוכנית לניהול תרבות ואמנות בפקולטה לניהול של אוניברסיטת תל אביב (להב) בשנת 2011. בוגר קורס גישור – "גומא". שמיניית "4X4" (מדליית זהב בתחרות "שירת הימים", 2 מדליות כסף באולימפיאדת המקהלות 2000) (פרס תמוז, תעשיית המוזיקה הישראלית – 2000) להקת "חוף ימים" מאשקלון (תעודת זהב בתחרות "סולם מילה" – 2006,2008, 2010), (מדליית כסף באולימפיאדת המקהלות בגראץ אוסטריה 2008), (מדליית ארד בפסטיבל מלטה 2006), (מדליית כסף בפסטיבל קלייאה-ברצלונה 2015) "חבורת הזמר של גבעתיים" מגבעתיים (תעודת זהב בתחרות "סולם מילה" - 2007, 2009) להקת "גני שיר" מיישובי גדרות (תעודת זהב בתחרות "סולם מילה" - 2009, 2011) להקת "היוצאים מגדרם" הייצוגית מגדרה להקת "על שומה" של רשות המיסים בישראל להקת "דומיננטה" הייצוגית מירושלים להקת "מעיין יבנה" מיבנה להקת "חמשיר" חבורת הזמר "שירן" מרמת השרון (מדליית זהב בתחרות ע"ש בראמס בגרמניה) חבורת הזמר "רוב קולות" מרעננה חבורת הזמר "הקול זהב" מגבעת זאב חגיגות הזמר העברי בערד - משנת 2001 ועד 2008. פסטיבל דלפי ביוון בשנת 2012. פסטיבל "ווקאליל" – מוזיקה קולית בגליל. פסטיבל "זמר סובב כנרת" - עמק הירדן. פסטיבל ראשון לציון – סוכות 2008/9, מופעים מרכזיים. פסטיבל "חלב ודבש" – מופע מרכזי – " לילה לבן משתרע" – 2005, 2006, 2007. פסטיבל "לשיר בגן הפעמון – ירושלים, 2004, 2005. מופע המצדה, אתר לשימור בינלאומי מטעם האומות המאוחדות – 2004. חגיגות 80 לגבעתיים - 2003. ארגון משלחת ישראל לאולימפיאדת המקהלות בלינץ - אוסטריה 2000. פסטיבל "12 טון" - סדרת מופעים גדולים לשנת החמישים למדינת ישראל. פסטיבל "שרים בנגב" בשנים 1998 ו-1999. מופעי ג'אז בפסטיבל הבינלאומי - "שירת הימים". לשיר עם הפילהרמונית - סדרת קונצרטים עם התזמורת הפילהרמונית הישראלית בהיכל התרבות בתל אביב, בהשתתפות חבורות זמר ואמנים. "רשימת אהבה" - זוכה פרס וולגין 2001, זוכה פרס אופיר 2001 (במאי- דוד פישר) "ג'ני וג'ני" (במאית- מיכל אביעד) "ירית פעם במישהו" (במאית- מיכל אביעד) "119 כדורים + 3" - זוכה פרס פסטיבל ברלין (במאי- יעוד לבנון) "בתים מן הים" (במאית- יעל קציר) "ירושלים ברוח ובחומר" (במאית- יעל קציר) "עניין של רועים" (במאי- דוד פישר) "6 פתוח - 21 סגור" (במאי- עמית גורן) "יהיה טוב יהיה לא טוב" - זוכה פרס וולגין (במאי- עמית גורן) "אשת כהן" (במאית - נאוה חפץ) "בחומש קרוב לשמים" (במאית – מנורה קצובר) "המלחמה הבאה" (סדרה דוקומנטרית בבימוי דני סיטון) "מלכוד 73" – (סדרה דוקומנטרית, ערוץ 2.) שנקר נשוי לעורכת הסרטים טלי הלטר-שנקר. מתגורר במושב כפר מרדכי. דורון שנקר, דף שער בספרייה הלאומית אתר חבורת הזמר גבעתיים בניצוחו של דורון שנקר
קסויס

קסויס (באנגלית: Xois , יוונית: Ξόις, הייתה עיר עתיקה וגדולה במידה ניכרת שהייתה ממוקמת בערך במרכז של הדלתא של הנילוס במצרים, ומזוהה כעיר חאסות (Khaset או Sakha) ממצרים העתיקה. קסויס ישבה על אי שנוצר על ידי זרמי הנילוס: Sebennytic ו-Phatnitic. העיר הייתה שייכת לנום "חאסת" (אנ'), ומאוחר יותר הייתה בירת נום עצמאי, נום קסויס. השושלת ה-14 כללה, על פי מנתון, 76 מלכים שחיו בקסויס. שושלת זו הקדימה את החיסקוס במהלך תקופת הביניים השנייה של מצרים העתיקה. מקומה המשוער של קסויס היה בין הביצות בדלתא של הנילוס, ויכלה להחזיק מעמד במהלך הכיבוש של הדלתא על ידי החיסקוס, או לאפשר פשרה עם הפולשים על ידי תשלום מס. השערה זו שפרעוני החיקסוס של השושלת ה-14 מלכו מקסויס, אינה נמצאת בקונצנזוס בקרב רוב החוקרים כיום שמאמינים שהשושלת ה-14 התבססה בעיר אווריס בדלתא המזרחית. על פי כמה גאוגרפים, קסויס אמורה להיות Papremis של הרודוטוס (ii. 59, iii. 12). שמפוליון (l'Egypte sous les Pharaons, vol. ii. עמ'. 214) זיהה את קסויס בשרידי העיר המודרנית Sakkra, שהיא גרסה ערבית נרדפת של השם הקופטי Xeos ושל השם המצרי Skhoo (ניבור, "מסעות", vol. I. עמ'. 75). הדרך מדמיאט לממפיס עברה דרך קסויס. מדיה וקבצים בנושא קסויס בוויקישיתוף קסויס, באתר אנציקלופדיית ההיסטוריה העולמית (באנגלית) סטרבו xvii. עמ', 802; Ptol. iv. 5. סעיף 50; Ξόης, סטפנוס מביזנטיון s. v Kim Ryholt, The Political Situation in Egypt during the Second Intermediate Period, Museum Tusculanum Press, (1997) p.5
גיל המעבר

גיל המעבר או גיל העמידה הם מונחים המתייחסים לשלב בחיי האדם, שבו הפוריות נפסקת או פוחתת משמעותית. האם התכוונתם ל... גיל המעבר אצל נשים (מנופאוזה, "תום וסת") – כינוי לתקופה בחיי האישה שבה נפסק המחזור החודשי ומסתיימת תקופת הפוריות (בדרך כלל בטווח גילאי 45–54), ולהשפעות הירידה החדה בייצור האסטרוגן על הגוף גיל המעבר אצל גברים (אנדרופאוזה, "PADAM", "גיל העמידה") – כינוי שנוצר כהקבלה לגיל המעבר אצל נשים ומתייחס לתקופה בחיי הגבר, משנות ה–40 שלו ועד כ-20 שנים אחר כך, שבה פוריותו פוחתת בהדרגה, בפרט עקב הירידה בייצור הטסטוסטרון
נורית יעקב

נורית יעקב היא ספורטאית פאראלימפית לשעבר, חברת נבחרת ישראל בכדורסל כיסאות גלגלים. נולדה בפרדס חנה ללאה ויוסף יעיש, עולים מתימן. אחיה הבוגר מנחם יעיש נלקח ב-1952 לטיפול רפואי שממנו לא חזר ושמו נקשר בפרשת ילדי תימן. אחיה מיכאל יעיש נהרג בשירותו הצבאי ב-1969 באזור רצועת עזה. יעקב מרותקת לכיסא גלגלים והתאמנה מגיל צעיר במרכז הספורט לנכים. הייתה חברה בנבחרת הנשים של ישראל בכדורסל כיסאות גלגלים ואיתה השתתפה ארבע פעמים בתחרויות המשחקים הפאראלימפיים בשנת 1972 ומשנת 1980 עד 1988. בתחרויות 1980 ו-1984 זכתה הנבחרת במדליות כסף ובשנת 1972 במדליית ארד. בשנות השמונים התחרתה בישראל ובעולם בטניס כיסאות גלגלים. בשנת 1986 זכתה באליפות ישראל בטניס נכים. נישאה לספורטאי הנכה ציון יעקב. היא גרה בזיכרון יעקב ויש לה שני ילדים. פירוט השתתפותה בתחרויות המשחקים הפאראלימפיים באתר הרשמי של IPC (באנגלית)
מיון מסרק

מיון מסרק הוא אלגוריתם מיון פשוט יחסית שתוכנן במקור על ידי Włodzimierz Dobosiewicz ב-1980. לאחר מכן הוא התגלה מחדש על ידי סטיבן לייסי וריצ'רד בוקס בשנת 1991. מיון מסרק הוא שיפור של מיון בועות. הרעיון הבסיסי הוא להעלים "צבים" - ערכים קטנים המופיעים לקראת סוף המערך - היות שבמיון בועות הללו מאטים מאוד את המיון. "ארנבים" - ערכים גדולים סביב תחילת הרשימה - לא מהווים בעיה במיון בועות. במיון מסרק, כל שני איברים שמושווים, תמיד נמצאים במרחק של 1 זה מזה. הרעיון העומד בבסיס מיון בועות הוא שהמרחק יכול להיות הרבה יותר מ-1. את הלולאה הפנימית של מיון בועות, אשר מבצעת בפועל את ההחלפה, מחליפה במיון מסרק, לולאה בה המרחק בין זוג איברים מוחלפים הולך וקטן (בכל איטרציה של הלולאה החיצונית) בצעדים של "גורם הכיווץ" k {\displaystyle k} , כלומר: [ n k , n k 2 , n k 3 , . . . , 1 ] {\displaystyle \left[{\frac {n}{k}},{\frac {n}{k^{2}}},{\frac {n}{k^{3}}},...,1\right]} . המרחק ההתחלתי הוא כאורך הרשימה הממוינת  n {\displaystyle n}  חלקי גורם הכיווץ k {\displaystyle k} (בדרך כלל 1.3 {\displaystyle 1.3} ; ראה להלן) ועם מרחק זה מופעלת איטרציה אחת של מיון הבועות המעודכן כמובא לעיל. לאחר מכן, בכל שלב המרחק מחולק בגורם הכיווץ, הרשימה ממוינת עם המרחק החדש, והתהליך חוזר על עצמו עד שהמרחק הוא 1. בשלב זה, המיון ממשיך עם מרחק 1 עד שהרשימה ממוינת בשלמותה. השלב האחרון של המיון לפיכך הוא מקבילה של מיון בועות, אולם בשלב זה רוב הצבים כבר טופלו, ולכן מיון בועות יהיה יעיל. לגורם הכיווץ יש השפעה גדולה על יעילות האלגוריתם. k = 1.3 {\displaystyle k=1.3} הוצע כגורם הכיווץ האידיאלי על ידי מחברי המאמר המקורי, לאחר בדיקה אמפירית של למעלה מ-200,000 רשימות אקראיות. ערך קטן מדי מאט את האלגוריתם וגורם לו לבצע השוואות רבות שלא לצורך, בעוד שערך גדול מדי לא מצליח להתמודד ביעילות עם צבים. הרעיון של מיון במספר שלבים עם מרחק הולך וקטן דומה למיון של, אבל במיון-של המערך כולו ממוין בכל שלב לפני שעוברים למרחק הבא. השלבים במיון מסרק לא ממיינים את כל האיברים. זוהי הסיבה לכך שלסדרת המרחקים במיון-של יש גורם כיווץ אופטימלי גדול יותר, העומד על k = 2.2 {\displaystyle k=2.2} בקירוב. function combsort(array input) gap := input.size // Initialize gap size shrink := 1.3 // Set the gap shrink factor sorted := false loop while sorted = false // Update the gap value for a next comb gap := floor(gap / shrink) if gap > 1 sorted := false // We are never sorted as long as gap > 1 else gap := 1 sorted := true // If there are no swaps this pass, we are done end if // A single "comb" over the input list i := 0 loop while i + gap < input.size // See Shell sort for a similar idea if input[i] > input[i+gap] swap (input[i], input[i+gap]) sorted := false // If this assignment never happens within the loop, // then there have been no swaps and the list is sorted. end if i := i + 1 end loop end loop end function מיון בועות, אלגוריתם איטי יותר באופן כללי, מהווה את הבסיס של מיון מסרק. מיון שייקר, או מיון בועות דו-כיווני, הוא וריאציה של מיון בועות זה גם פותר את "בעיית הצבים", אם כי ביעילות פחותה מזו של אלגוריתם מסרק. מדיה וקבצים בנושא מיון מסרק בוויקישיתוף Wlodzimierz Dobosiewicz (1980). "An efficient variation of bubble sort". Information Processing Letters. 11: 5–6. doi:10.1016/0020-0190(80)90022-8. "A Fast Easy Sort", Byte Magazine, April 1991
ירושלים של זהב (פירושונים)

האם התכוונתם ל... ירושלים של זהב – שיר על ירושלים שחובר והולחן על ידי נעמי שמר ירושלים של זהב (תכשיט) – תכשיט המוזכר בחז"ל בהקשרים הלכתיים ואגדתיים ירושלים של זהב (בית מכירות פומביות) - בית מכירות פומביות בירושלים לפרטי אספנות, אמנות יהודית וישראליאנה ירושלים של זהב, שירי מלחמת ששת הימים – אלבום שירים שיצא בעקבות מלחמת ששת הימים, במספר גרסאות, והיה רב מכר.
ננו-קפסולה

ננו-קפסולה היא ננו-חלקיק זעיר בגודל שנע בין 10 ל 1000 ננומטר (nm) ושמורכב ממעטפת חיצונית ממברנלית (העשויה בדרך כלל מחומרים פולימרים בעלי תאימות ביולוגית וחלל פנימי נוזלי, אשר עשוי להכיל חומר פעיל. בדרך כלל גודל הננו-קפסולה תלוי בשיטת ההכנה ובאפליקציה הספציפית. אנקפסולציה של ננו-קפסולות במעטפת אינרטית מגנות על החומר הפעיל מסביבה החיצונית ומאפשרות ייעול אינטראקציות כימיות ושחרור מבוקר של תרופות (ראו שיגור תרופות). לננו-קפסולות ישנן יישומים נוספים כגון שיפור מזון. בדרך כלל המעטפת של הננו-קפסולה בעלת יכולת התמוססות במערכות ביולוגיות. המעטפת יכולה להיות מורכבת עשויה מפולימרים מלאכותיים כגון: Poly-e-caprolactone (PCL) poly(lactide) (PLA) poly(lactide-co-glicolide) (PLGA) thiolated poly(methacrylic acid) poly(N-vinyl Pyrrolidone) או עשויה מפולימרים טבעיים כגון: chitosan, gelatin, sodium alginate, albumin. במקרים אחרים, המעטפת יכולה להיות עשויה מליפוזומים או פוליסכרידים, חומרים שמרכיבים את קרום התא. גודלן הקטן של ננו-קפסולות מאפשר חדירתן דרך קרום התא, מה שהופך אותן לנשא יעיל של חומרים רפואיים במערכות ביולוגיות. שליטה בתכונות דרך סינתזה מבוקרת ועיבוד ספציפי של ננו-קפסולות מאפשר שחרור תרופות במצבים מסוימים. הצורה הגאומטרית של ננו-קפסולות משפיע על היכולת של הננו-קפסולות לחדור תאים סרטניים. למשל ננו-קפסולות כדוריות וקומפקטיות נוטות לחדור לתאים בקלות רבה יותר מאשר ננו-קפסולות בעלות צורת מוט (צורה מאורכת). שיגור תרופות ביוננוטכנולוגיה Nagavarma, B V N; Yadav, Hemant K S; Ayaz, A; Vasudha, L S; Shivakumar, H G (2012). "Different Techniques for Preparation of Polymeric Nanoparticles – A Review" (PDF). Asian Journal of Pharmaceutical and Clinical Research. 5 (Suppl 3): 16–23. Ezhilarasi, P. N.; Karthik, P.; Chhanwal, N.; Anandharamakrishnan, C. (2012). "Nanoencapsulation Techniques for Food Bioactive Components: A Review". Food and Bioprocess Technology. 6 (3): 628–47. doi:10.1007/s11947-012-0944-0. Hosta-Rigau, L., Shimoni, O., Städler, B. and Caruso, F. (2013), Hydrogels: Advanced Subcompartmentalized Microreactors: Polymer Hydrogel Carriers Encapsulating Polymer Capsules and Liposomes (Small 21/2013). Small, 9: 3572. doi:10.1002/smll.201370133 (ראו רב-סוכר) Long, Li-xia; Yuan, Xu-bo; Chang, Jiang; Zhang, Zhi-hua; Gu, Ming-qi; Song, Tian-Tian; Xing, Ying; Yuan, Xiao-yan; et al. (2012). "Self-assembly of polylactic acid and cholesterol-modified dextran into hollow nanocapsules". Carbohydrate Polymers. 87 (4): 2630–7. doi:10.1016/j.carbpol.2011.11.032 Shimoni, Olga; Yan, Yan; Wang, Yajun; Caruso, Frank (2013). "Shape-Dependent Cellular Processing of Polyelectrolyte Capsules". ACS Nano. 7 (1): 522–30. doi:10.1021/nn3046117. PMID 23234433. Lay summary – Nanotechweb.org (Dec 21, 2012)
תאימות ביולוגית

תאימות ביולוגית (או ביוקומפטביליות, מאנגלית: Biocompatibility) היא תכונת מדד של תאימות חומרים לגוף המארח. חומרים ביוקומפטבילים הם חומרים שלא יוצרים אינטראקציה או תגובה מזיקה עם מרקם ביולוגי חי. שימוש בחומרים ביוקומפטבילים חיוני להצלחה הקלינית של השתלת מכשיר רפואי (כגון תומכן,קוצב לב או החלפת מפרק הירך) וקריטריון חשוב בבחירת חומרים שמשמשים בתחום הביוננוטכנולוגיה. למשל, מעטפת ננו-קפסולות לשחרור מבוקר של תרופות חייבת להיות עשויה חומרים ביוקומפטבילים. במקרים מסוימים קשה להעריך את מידת הביוקומפטביליות, למשל כאשר שתלים עשויים ממספר חומרים שונים, או במקרים בהם יש חשש לנזק מצטבר. מדיה וקבצים בנושא תאימות ביולוגית בוויקישיתוף תְּאִימוּת בִּיּוֹלוֹגִית במילון ביולוגיה כללית (תשס"ט), 2009, באתר האקדמיה ללשון העברית Biological Performance of Materials", Jonathan Black,2006, ISBN 0-8493-3959-6 Mora-Huertas, C. E., H. Fessi, and A. Elaissari. "Polymer-based nanocapsules for drug delivery." International journal of pharmaceutics 385.1 (2010): 113-142. "On the mechanisms of biocompatibility", David F. Williams, Biomaterials, Volume 29, Issue 20, July 2008, pages 2,941–2,953 ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.